b'\n_START_ARTICLE_\nMaija-Liisa Lindqvist\n_START_PARAGRAPH_\nMaija-Liisa Lindqvist (s. 8. kes\xc3\xa4kuuta 1951 Lahti) on entinen kansanedustaja. H\xc3\xa4n toimi Suomen Keskustan eduskuntaryhm\xc3\xa4ss\xc3\xa4 vuosina 1991\xe2\x80\x931999 ja 2003\xe2\x80\x932007. Lindqvist on koulutukseltaan merkonomi. H\xc3\xa4nen kansanedustajuutta edelt\xc3\xa4nyt ammattinsa oli Lahden muotoiluinstituutin koulutussuunnittelija. Eduskunnassa Lindqvist toimi valtiovarainvaliokunnan turvallisuus- ja puolustusjaoston puheenjohtajana. H\xc3\xa4n oli my\xc3\xb6s valtiovarainvaliokunnan kauppa- ja teollisuusjaoston sek\xc3\xa4 asunto- ja ymp\xc3\xa4rist\xc3\xb6jaoston j\xc3\xa4sen._NEWLINE_H\xc3\xa4nell\xc3\xa4 on lukuisia valtakunnallisia, maakunnallisia ja kunnallisia luottamusteht\xc3\xa4vi\xc3\xa4. H\xc3\xa4n on muun muassa Lahden kaupunginvaltuuston ja P\xc3\xa4ij\xc3\xa4t-H\xc3\xa4meen liiton valtuuston j\xc3\xa4sen._NEWLINE_Maija-Liisa Lindqvistille on my\xc3\xb6nnetty Suomen puolustusvoimien sotilasansiomitali. H\xc3\xa4n on edist\xc3\xa4nyt valtionhallinnon hajasijoituksessa sotilasl\xc3\xa4\xc3\xa4ketieteen tutkimuskeskuksen sijoittamista Lahteen. Keskus jatkaa osaa aikaisemmin keskussotilassairaala 1:ss\xc3\xa4 suoritettua tutkimusty\xc3\xb6t\xc3\xa4._NEWLINE_Lindqvist toimi Mikko Alkion valitsemista Suomen Keskustan puoluesihteeriksi tukevassa ryhm\xc3\xa4ss\xc3\xa4 2006. Puoluesihteeriksi valittiin Eero Lankian seuraajaksi Jarmo Korhonen. Lindqvist ei kannattanut muiden lahtelaiskansanedustajien tapaan Launeen tiet\xc3\xa4. _NEWLINE_Vuonna 1997 Maija-Liisa Lindqvist her\xc3\xa4tti huomiota eduskuntakeskustelussa vertaamalla homoseksuaalien rekister\xc3\xb6idyn parisuhteen sallimista siihen, ett\xc3\xa4 avioliitto sian kanssa laillistettaisiin.'